આ ૪૦ વર્ષની ડૉક્ટરીમાં પ્રૅક્ટિસ દરમ્યાન પણ અમે ઘણું શીખ્યા એમ જણાવતાં તેઓ કહે છે, ‘પ્રૅક્ટિસ કરતાં-કરતાં એક ડૉક્ટર તરીકે અમે ઘણું શીખ્યા, પરંતુ એક માણસ તરીકે પણ ઘણું શીખવાનું મળ્યું. એમાં સૌથી મોટો ગુણ છે સહનશીલતા. બાળકોના પેરન્ટ્સ તેમનું બાળક બીમાર પડે એટલે સૌથી વધુ ટેન્શનમાં આવી જતા હોય છે. મોટા ભાગે અમે બાળકને તો સંભાળતા જ હોઈએ છીએ, પરંતુ તેના માતા-પિતાને પણ અમારે સંભાળવા પડતાં હોય છે. માણસ તરીકે ક્યારેક અમે પણ કંટાળી જઈએ, પરંતુ એક ડૉક્ટર તરીકે હજી સુધી થાક લાગ્યો નથી.’